text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةمجتمعمن مجرد متعاطف الى المناضل القومي، من تحتاجه القومية التونسية؟
text.text_idx: #000006
text.text: من مجرد متعاطف الى المناضل القومي، من تحتاجه القومية التونسية؟
text.text_idx: #000007
text.text: بسهولة تامة تنجم تكون قومي تونسي يكفي انك تعتقد في وجود الأمة التونسية، يكفي انك تحب تونس، او يكفي انك تقول انك تحب تونس. يكفي انك تقول انك مع القوة التونسية، يكفي انك تقول برشا حاجات و تعبر على تعاطفك وتضامنك مع القومية التونسية واستعدادك لإنتخاب الحزب القومي التونسي و هكاكا انتي قومي تونسي بالفم والملا. يكفي انك تقول برشا حجات يكفي انك تتكلم يكفي انك تدعي و هكذا في غمضة عين اصبحت قومي تونسي و الف الف مبروك.
text.text_idx: #000009
text.text: هذا هو حال بارشا متابعين و بكل بساطة وضوح وصراحة هذاكا مجرد قومي او قومي سطحي او قومي بالكلمة كيفو كيف المتعاطف مع اي حزب سياسي او كيف المسلم بالوراثة.
text.text_idx: #000012
text.text: هو يرى القومية التونسية مجرد اتجاه سياسي او ايديولوجيا جديدة في الساحة التونسية يتبناها بالكلمة و ايمانو بيها لا يتجاوز اللسان. بل هو لا يؤمن أبدا بل يرفض الايمان و يبحث عن قناعة كاملة بمشروع مضمون النجاح 100٪ و دوب ماتنتميلو تلقاه ربح و الحزب القومي التونسي ولا في الحكم. هذا مجرد متعاطف لا اكثر لا اقل وفي الماكس ينجم يكون ناخب. و في هذه الحالة يجينا أحنا القوميين التوانسا الحقيقيين الي نمولو في المشروع بدم قلوبنا والي مستعدين نبذلو عليه الغالي والنفيس و يقوللنا: “انا معاكم اما من الخارج من خارج الجهد و من خارج الدولة انا معاكم اما من غير مانطلع على افكاركم و يكفي عجبوني زوز مقالات وانا معاكم اما ماننشرش فكركم ابدا و أنا معاكم اما مش لازم نضحي كيفكم و انا معاكم على كيفي اي من غير مانعمل شي”.
text.text_idx: #000013
text.text: نحنا مش نعتقدو بأنو تونس امة وكفى، نحنا مقتنعين ومؤمنين لأبعد الحدود و كيف نقولو مؤمنين يعني انو عندنا إستعداد للتضحية على جال الأمة التونسية وعلى جال تحقيق افكارنا السياسية.
text.text_idx: #000015
text.text: نحنا نؤمنو بالأمة نؤمنو بالشعب مش عن جهل او عناد و انما لأنو هذا هو الضروري، وهذي هي القومية. إنها الايمان بإمكانيات الامة مهما كان وضعها منحط ومأساوي لأنو هذي هي أصلا مهمة الفكر القومي التونسي، انو يقدم البديل و انو يستنهض الهمم و انو يفيق و يوعي و يحمس و يحفز ويوجه الأمة نحو فعل جديد، و الايمان هنا هو شرط ضروري جدا لا محيد عنه.
text.text_idx: #000018
text.text: لكي تنهض الامة تحتاج لمن: يهتم لمن يفكر لمن يعمل على نهضتها لمن يجعا مستقبل الامة هوا مستقبلو. تحتاج لمن يضحي لأجلها و لهنا مش نتخيلو او نقلدو في الكلام متاع الرومنسية الثورية و انما نحكيو على حقائق التاريخ الانساني الي ماتنجح فيه الحركات الجديدة و التبديلات الجذرية كان بالايمان الي هو المورد الروحي اللانهائي.
text.text_idx: #000019
text.text: التاريخ الانساني هو فعل روحي من كل النواحي و للنا كيف القادم على اي مشروع كان لا يؤمن به و مايؤمنش بروحو فكيفاش بش يعطي و كيفاش بش يضحي وقت الي الامر يستلزم تضحيات و اصلا قداش بش يعطي من وقتو واهتمامو كيف مايؤمنش ؟؟
text.text_idx: #000020
text.text: نحنا مانستنوش في ربح سياسي أو منصب بل ممكن الانتصار القومي يراوه أولاد أولادنا. نحنا ماناش نخدمو على النصر الآني و انما النصر الاستراتيجي الي يجي عبر امتلاك قلوب التونسيين و يعني غرس القومية في العقل التونسي في اعماق اعماق الروح التونسية و تحويلها لمقدس سياسي مماثل للمقدس الديني.
text.text_idx: #000022
text.text: القومي التونسي او أي مؤمن بأي قضية كانت يحتاج للثقة المطلقة في ذاتو و في شرعية و قيمة مشروعو و لهنا لازمو يعمل كل ما بوسعو لإنجاحو و اذا لا قدر الله فشل فعليه بمراجعة الاسلوب، الخطط، التمشيات، القرائات و البداية من جديد بكل روح انتصارية و عزيمة فولاذية وهكا بالظبط احنا القوميين التوانسا نحبو نكونو و نعملو كل جهدنا لبلوغ هذا النموذج النضالي.
text.text_idx: #000023
text.text: القومية التونسية هي حركة نضالية و طارحة على روحها مهمة عملاقة و طموحة لأبعد حد بالنسبة لبلاد كيما تونس. موجودة في الحضيض الروحي و لأجل النهضة بيها وإخراجها من المستنقع السياسي فانو الامر يتطلب قوة روحية عملاقة تمن بالممكن وترفض المستحيل.
text.text_idx: #000024
text.text: القومية التونسية ليست كلمة تنطق باللسان، إنها ايمان نابع من القلب يغمر العقل ويلهب الحماس و يدفع للتضحيات والمزيد من التضحيات و كان لزم في يوم من الايام للإستشهاد.
text.text_idx: #000025
text.text: الي نحكي عليه هنا ونوصف فيه: مهوش مجرد قومي تونسي متعاطف و إنما هو مناضل قومي ومناضل قوي جاد، حاد، متحمس، متعطش للفعل، حاسم، متجذر و قادر على الفعل و القيادة و هذا الي تحتاجلو القومية التونسية حاليا في لحظة التأسيس التنظيمي و بداية التغلغل في الوعي التونسي.
text.text_idx: #000028
text.text: الإيمان الإيمان الإيمان فالعمل.. هذا هو شرط المناضل القومي التونسي المنشود و هذا هوا الي تخدم عليه القومية التونسية
text.text_idx: #000029
text.text: الأمة التونسية و التعويل على الذات
text.text_idx: #000034